
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	20 februarie 2017

	Nr.
	4c-7/ 473


R A P O R T
asupra proiectului de Lege pentru modificarea şi completarea art.6 din Legea nr.416/2001 privind venitul minim garantat
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr.PLx 187/2016 din 20 aprilie 2016, cu dezbaterea pe fond, în procedură obişnuită, a proiectului de Lege pentru modificarea şi completarea art.6 din Legea nr.416/2001 privind venitul minim garantat.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1219/11.11.2015)

· avizul negativ al Consiliului Economic şi Social (nr.3028/22.10.2015)

· avizul negativ al Comisiei pentru buget, finanţe şi bănci 
(nr.4c-2/285/06.09.2016)

· avizul negativ al Comisiei juridice, de disciplină şi imunităţi 
(nr.4c-11/571/04.05.2016)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/405/26.04.2016)

· avizul favorabil al Comisiei pentru egalitatea de şanse pentru femei şi bărbaţi (nr.4c-17/888/10.05.2016)

· punctul de vedere, negativ, al Guvernului (nr.1307/13.07.2016).

Proiectul de lege are ca obiect de reglementare modificarea şi completarea art.6 din Legea nr.416/2001 privind venitul minim garantat, astfel încât persoanele singure, care provin din sistemul de protecţie specială, să beneficieze, până la împlinirea vârstei de 26 de ani, de o majorare de 100% a cuantumului ajutorului social, iar pentru cei fără domiciliu sau reşedinţă şi fără locuinţă, cuantumul ajutorului social să fie majorat cu 200%. 
La dezbaterile care au avut loc în şedinţa comisiei din 15 februarie 2017 au participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Muncii şi Justiţiei Sociale:
· d-l Adrian Dobre – Secretar de Stat 

· d-na Mihaela Grecu – director.
La lucrările comisiei şi-au înregistrat prezenţa 16 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 11 aprilie 2016.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În urma finalizării dezbaterilor, Comisia propune Plenului Camerei Deputaţilor respingerea proiectului de lege întrucât legislaţia în vigoare reglementează o serie de facilităţi pentru aceşti tineri cu risc de marginalizare socială, iar prin majorarea sumelor primite cu titlu de ajutor social nu se încurajează inserţia acestora în comunitate şi în muncă, mai utile fiind dezvoltarea de servicii de către autorităţile administraţiei publice locale.

PREŞEDINTE,



SECRETAR,


Adrian SOLOMON


CSÉP Éva-Andrea
Întocmit,

Consilier parlamentar Adriana Breazu

